En ung kvinde fra Frederikshavn fremstilles mandag formiddag i grundlovsforhør i retten i Hjørring. Hun sigtes for i fredags at have dræbt sin ni dage gamle søn. [size=3][/size]

Politiinspektør Verner Holm fra Nordjyllands Politi ønsker overfor TV2/Nord ikke at kommentere sagen, men bekræfter at det er den unge kvinde som fremstilles i grundlovsforhør. Den 20-årige kvinde er sigtet for manddrab efter straffelovens paragraf 237. Strafferammen går fra fem år indtil livstid.